Държавен вестник, бр. 77, 2025 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  77
Чл. 2. Министърът на образованието и 
науката да извърши съответните промени 
по бюджета на Министерството на образо­
ванието и науката за 2025 г. и да уведоми 
министъра на финансите.
Чл. 3. Министърът на финансите да извър­
ши произтичащите промени по централния 
бюджет за 2025 г.
Заключителни разпоредби
§ 1. Постановлението се приема на ос­
нование чл. 109, ал. 4, т. 3 от Закона за 
публичните финанси.
§ 2. Изпълнението на постановлението 
се възлага на министъра на образованието 
и науката.
§ 3. Постановлението влиза в сила от 
датата на обнародването му в „Държавен 
вестник“.
Министър-председател: 
Росен Желязков
Главен секретар на Министерския съвет: 
Габриела Козарева
5199
ПОСТАНОВЛЕНИЕ № 186
ОТ 17 СЕПТЕМВРИ 2025 Г.
за създаване на Регионален център за съв­
ременно изкуство „Кристо и Жан-Клод“
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Създава Регионален център за 
съвременно изкуство „Кристо и Жан-Клод“ 
(центъра).
(2) Регионалният център за съвременно 
изкуство „Кристо и Жан-Клод“ е регионален 
културен институт, юридическо лице с бю­
джет, със седалище гр. Габрово, ул. „Брян­-
ска“ № 72.
Чл. 2. (1) Регионалният център за съвре­
менно изкуство „Кристо и Жан-Клод“ е с 
предмет на дейност: създаване, разпростра­
нение, представяне и популяризиране на 
културни продукти на съвременното изкуство 
и на недвижимото културно наследство и 
образователна, изследователска и развойна 
дейност в областта на културата и творчес­
ките индустрии.
(2) Регионалният център за съвременно 
изкуство „Кристо и Жан-Клод“ може да из­
вършва допълнителни дейности, включител­
но стопански, когато са свързани с основната 
му дейност, като стопанските дейности не 
могат да бъдат повече от 20 % от дейността 
и капацитета на културния институт.
 (3) Икономическите и неикономическите 
дейности на Регионалния център за съвремен­
но изкуство „Кристо и Жан-Клод“ се отделят 
финансово-счетоводно съгласно чл. 20, ал. 3 
от Закона за държавните помощи.
Чл. 3. (1) Регионалният център за съвре­
менно изкуство „Кристо и Жан-Клод“ е с 
териториален обхват на дейността – община 
Габрово и общините Севлиево, Трявна и 
Дряново.
(2) С оглед на определения териториален 
обхват по ал. 1 центърът:
1. създава и представя изложби и различни 
културни програми и събития за проектите на 
Кристо и Жан-Клод, за детството на Кристо 
в Габрово, за текстилната промишленост на 
Габрово, за съвременното изкуство, дизайн 
и архитектура;
2. изучава, промотира и използва добри 
практики в областта на създаване и предста­
вяне на изкуство в публично пространство;
3. изучава, събира и архивира социал­
ната, културна и икономическа история на 
текстила в Габрово и страната и реализира 
проекти, използващи текстил в съвременното 
изкуство, модата и дизайна;
4. събира, поддържа и развива библиотека 
с литература в области на съвременното из­
куство, историята на изкуството, изкуството 
в публично пространство, урбанизъм, архи­
тектура, дизайн и текстил;
5. събира, поддържа и развива материална 
библиотека за текстил;
6. поддържа ателиета и резидентна прог­
рама за художници, дизайнери, архитекти, 
куратори, изследователи и учени;
7. създава и поддържа работилници, под­
крепящи художници, дизайнери, занаятчии 
и малки бизнеси в града и региона в рабо­
тата с различни материали (дърво, метал, 
керамика, фотография, видео, печат и др.);
8. организира професионални образова­
телни програми за куратори, художници, 
дизайнери и архитекти;
9. организира работилници и образовател­
ни програми за различни възрасти и групи;
10. поддържа общностно пространство за 
младежи от различни социални групи;
11. поддържа споделено творческо прост­
ранство;
12. развива различни изследователски 
и продукционни програми, насочени към 
устойчив дизайн, ъпсайклинг и екологични 
практики в изкуството, дизайна и произ­
водството;
13. подкрепя развитието на творческите 
индустрии в региона;